משה זנה

משה (שיקו) ז'אנה הוא תת-אלוף במילואים ואיש ניהול ישראלי, המכהן כמנכ"ל רכבת ישראל. קודם לכן שימש כמנכ"ל נמל אשדוד. ובתפקידו האחרון בצה"ל שימש כראש מספן הציוד בחיל הים.

ביוגרפיה
זנה גדל בקריית ביאליק בן להורים ניצולי השואה מתוניסיה. למד באורט קריית ביאליק במגמת מכניקה. עם גיוסו לצה"ל בשנת 1983 בחר לשרת בחיל הים. זנה השלים קורס חובלים, הוסמך כקצין מכונות ושירת על סיפון "אח"י מבטח", בין היתר בעת הטבעת אניית המחבלים "אטבירוס", שהייתה בדרכה לפיגוע בתל אביב. הדריך בקורס חובלים מספר מחזורים בטרם יצא ללימודים בטכניון. בהמשך שימש כמפקד הפלגה הטכנית של שייטת 13 וכמפקד הפלגה הטכנית הסטי"לים והצוללות בבסיס חיפה. לאחר מכן שירת כראש מחלקת הלוגיסטיקה של חיל הים. בשנת 2011 מונה לראש מספן הציוד בחיל.

זנה בעל תואר ראשון ותואר שני בהנדסת מכונות מטעם הטכניון. נשוי לאורית ואב לשלושה. מתגורר במצפה עדי.

בנובמבר 2019 נבחר זנה לתפקיד מנכ"ל נמל אשדוד. ב-8 ביוני 2022 הודיע על התפטרותו.

בספטמבר 2023 נבחר על ידי דירקטוריון רכבת ישראל לתפקיד מנכ"ל הרכבת, וב-23 באוקטובר הוא נכנס לתפקידו.

קישורים חיצוניים

הערות שוליים 

ראשי מספן הציוד
מנכ"לים יוצאי שירות קבע בצה"ל
מנכ"לי חברות ממשלתיות בישראל
עדי: אישים
בוגרי אורט קריית ביאליק
בוגרי הטכניון - מכון טכנולוגי לישראל
תתי-אלופים בחיל הים
ישראלים שנולדו במאה ה-20